# data[].attributes.body
Eftir vinnu með Skrímslaerjur , notum við námsefnið Spor 1, þar er lögð áhersla á samskipti, tilfinningar og hegðun. Viðfangsefnin tengjast daglegu lífi nemendana, í verkefnaheftinu er stuðst við vísur og ljóð sem hæfa hverju viðfangsefni. Markmiðin með verkefnunum er að auka samskiptahæfni og efla tilfinningaþroska nemenda. Nemendur læri að bera virðingu fyrir sér, umhverfi og öðru fólki. Verkefnin eru í formi umræða, sköpunar og leikja.

# data[].attributes.body
Áslaug Jónsdóttir, Kalle Güettler, Rakel Helmsdal. (2012). Skrímsla erjur.

Mál og menning, Reykjavík.

Elín Elísabet Jóhannsdóttir. 2003a. Spor 1 - kennsluleiðbeiningar. Reykjavík, Námsgagnastofnun.

Ingvar Sigurgeirsson. 2013. Litróf Kennsluaðferðanna. Æskan, Reykjavík.

Mennta- og menningarmálaráðuneyti. (2013). Aðalnámskrá grunnskóla: Almennur hluti 2011: Greinasvið 2013. Reykjavík: Höfundur.

# data[].attributes.body
Við ætlum að sýna myndband til að viðhalda áhuga nemenda á efninu.

# data[].attributes.body
Við ætlum að nýta okkur þankahríð í upphafi. Hvaða tilfinningar þekkjum við? Nemendur nefna allar tilfinningar sem þeim dettur í hug. Segjum sem svo að orðið leiður komi fram, þá er hægt að spyrja hvort við þekkjum fleiri orð yfir leiður. Þetta er góð leið til að virkja alla nemendur og skapa afslappað andrúmsloft. Allar hugmyndir eru skráðar niður. Hver nemandi hefur val um hvaða tilfinningu hann vill teikna. Góð leið til að skoða svipbrigðin er að nýta spegla eða sessunauta. Nauðsynlegt er að skapa umræður á meðan á þessu stendur.  Hvernig líður okkur ef við gerum eitthvað slæmt? eða þegar við erum að leika okkur við besta vin okkar? Hér höfum við tvær ólíkar tilfinningar.

Hægt er að nýta mörg orð úr textanum til að auka orðaforð.

„Það er hundleiðinlegt, rymur stóra skrímslið.“

„Þrumar stóra skrímslið“

„Þá heyri ég að einhver kemur þrammandi…“

„Ne-hei! Ekki vitund“

“Rautt er líka snoturt, segir stóra skrímslið“

(Áslaug Jónsdóttir, Kalle Güettler, Rakel Helmsdal, 2012)

Gott er að staldra við lesturinn þegar við rekumst á orð eða setningar sem við getum skapað umræður um. Hægt er að nýta allar þessar setningar, Hvaða tilfinning er á bakvið þessar setningar, hvað þýða þær. Hvernig líður okkur t.d ef einhver þrumar til okkar?

# data[].attributes.body
Hér ætlum við nýta kennsluaðferðina leikræna tjáningu. Helsti kosturinn með notkunn á þessari aðferð er sá að nemendur nálgast námsefnið á lifandi hátt. Nemendur eru virkir og túlka námsefnið með leikrænum tilþrifum (Ingvar Sigurgeirsson, 2013).

Hér er kveikjan bókin Skrímslaerjur, kennari hefur farið í gegnum bókina og rætt við nemendur um tilfinningar.

Nemendur fara í leik. Afmælisleik sem gengur út á það að einn nemandinn, er að halda uppá afmælið sitt og er búinn að bjóða öllum bekknum. Nemandinn er að undirbúa afmælið þegar fyrsti gesturinn kemur. Sá fyrsti sýnir ákveðna tilfinning, sem hann ræður sjálfur hver er, t.d. ef hann kemur í afmælið reiður, þá verður afmælisbarnið líka reitt. Eftir smá stund kemur næsti gestur, hann mætir glaður þá verður afmælisbarnið og þeir sem mættir eru í afmælið líka glaðir. Þannig gengur þetta koll af kolli. Nemendurnir túlka tilfinningarnar á sinn hátt, þeir meiga ekkert segja heldur verða þeir bara að sýna tilfinningarnar, með leikrænum hætti.

Leikur er mikilvæg námsaðferð, í leik virkjast sköpunargleði nemenda.

# data[].attributes.body
Unnið verður með tilfinningar. Hvernig best er að vinna úr þeim tilfinningum sem brjótast fram hjá okkur þegar við eigum í samskiptum við annað fólk. Gott er að þekkja og geta sett orð á þær tilfinningar sem við upplifum. Einnig er mikilvægt að bera virðingu fyrir öðru fólki og þeirra tilfinningum.

Félagsleg samskipti og hæfni í samskiptum er mikilvægur þáttur í lífinu.

# data[].attributes.body
Við viljum tengja námsefnið við sköpun sem er einn af grunnþáttum menntunar í Aðalnámskrá, hún er fólgin í því að virkja ímyndunarafl nemenda, að þeir fái að uppgötva og njóta. Eitt af megin markmiðum sköpunar er að nemendur fái að njóta sín og virkja ímyndunarafl sitt (Mennta- og menningarmálaráðuneyti, 2013).

# data[].attributes.body
Við vorum með 1.bekk í huga þegar við fórum á stúfana í leit að bók. Skrímslaerjur urðu fyrir valinu því hún er einföld, skemmtileg og með góðan boðskap. Einnig er texti bókarinnar vandaður og ríkur af orðaforða. Litla og stóra skrímslinu sinnast og litla skrímslið greip til handalögmála. Litla skrímslinu verður illt í maganum eftir þessi samskipti. Nemendur í 1.bekk eru ennþá að læra samskipti, þeir eru líka að læra að sýna samnemendum sínum virðingu og læra að þekkja eigin tilfinningar. Því er nokkuð um árekstrar hjá þeim. Mikilvægt er að hlúa að þessum þáttum í upphafi skólagöngunnar, góð samskipti eru lykillinn af vellíðan í skólanum. Bókina er hægt að nýta sem kveikju í vinnu með samskipti og virðingu

Þemavinnan sem unnin verðum samhliða bókalestrinum er tilfinningar og samskipti. Gefnar hafa verið úr nokkrar bækur um litla og stóra skrímslið, það er möguleiki að nýta þær allar og þann boðskap sem þær fela í sér.

# data[].attributes.body
Skrímslaerjur
Kennarinn les bókina í nestistíma.

Hann staldrar við þau atriði sem snúa að tifinningum. Spyr opinna spurninga til að skapa umræður.